A mig engedte
NÁDASDY-DAL.
A mig engedte,
Ki számba vette
Embernek esetét,
Halálát, életét,
     A nagy isten,—

Forgattam karomat,
Bajvivó kardomat,
Felszántam éltemet,
Hogy ontsam véremet,
     Asszonyomért.

Hársnak koczkáit,
Kétes próbáit,
Villám pattantyúit,
Mennydörgő ágyúit
     Bátran néztem.

Most immár nyugszom,
Békén aluszom;
Hallod-e bujdosó,
Te jámbor utazó,
     Állj meg, ki vagy?

Nem szerzek háborút,
Hozz lauruskoszorút,
Becsüld meg tettimet;
Nádasdy fekszik itt.
     Elballaghatsz.
Népköltészet